hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hbs_lat hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ազգությամբ եզդի, Արմավիրի մարզի Ջրառատ գյուղի բնակիչ 19 տարեկան Յուրիկ Բրոյանը ժառանգաբար փոխանցվող հոգեկան հիվանդություն ունի: Հոգեկան հիվանդությամբ է տառապում նրա քեռին, իսկ եղբայրը էպիլեպտիկ է: Յուրիկը գրեթե դպրոց չի հաճախել։ Մայրն ասում է, որ կիսատ-պռատ առաջին-երկրորդ դասարան է հաճախել: Տղան գրել կարդալ չգիտի:
Ահա ինչպես է նկարագրում Յուրիկի հիվանդագին վիճակը նրա մայրը, Մարինե Բարոյանը:
Յուրիկի զորակոչումը նման է եղել առևանգման: Օգոստոսի 11-ին տղային կանչել են Կենտրոնական ռազմաբժշկական հանձնաժողով և այնտեղից ուղիղ տարել են Մարտակերտ: Հիվանդանոցից դուրս գրվելուց հետո մայրը երկար ժամանակ չի կարողացել պարզել, թե ուր են տարել տղային:
Յուրիկ Բրոյանը ծառայության առաջին օրերին մորը պատմում է, որ չի կարողանում շարային քայլը յուրացնել, քանի որ ոտքերը թուլանում են:
«Էդ ընթացքում որ երեխուն քայլացնում են, երեխեն թուլանում ա, սիրտը բռնում ա, երեխի  վրա գոռգռում են, ասում ե՝, դու ձև ես բռնել, ուզում ես ազատվել: Մի քանի անգամ նա քայլելուց վատացել ա, զինվորները երեխուն գրկած, վազացրել են բուժկետ, ասում էր՝ չեմ կարում, սիրտս թուլանում ա, ոտքերս թուլանում են, ես չեմ կարող երկար քայլել»:
Մարինե Բրոյանի որդիներից մեկը սրտի արատ ունի, մյուսը՝ այդ նույն հիվանդությունից մահացել է դեռ մանկահասակ տարիքում:
Կինը պատմում է, որ Յուրիկը ծառայում է մոտ 10 օր: Մարտակերտի զորամասի «կամբատը»՝ «Բաբ» մականունով դաժան ծեծի է ենթարկում որդուն, որից հետո տղան հայտնվում է Ստեփանակերտի հոգեբուժարանում:
«Ինձ զանգեց Ստեփանակերտի հիվանդանոցից մի կին, ասեց՝ ձեր երեխան հոգեբուժարանում է, վատ  վիճակում, եթե կարաք, եկեք ձեր երեխուն տեր կանգնեք, բայց ես չկարողացա գնալ: Հնարավորություն չունեմ: Հետո երեխուն տեղափոխում  են Կանազի հոգեբուժարան», — պատմում է զինվորի մայրը: Այստեղ նա վերջապես կարողանում է տեսնել որդուն և չի ճանաչում նրան:
«Ես ու ամուսինս գնացինք,- լաց լինելով ասում է Մարինե  Բրոյանը,- ներս մտա, երեխուս տեսա ահավոր վատ վիճակում: Ոչ նորմալ քայլում էր, հազիվ խոսում էր, ոնց որ խորը սարից հանես դուրս երեխուն: Շարժվել չէր կարում: Տեսա, որ թևի վրա հետքեր կային: Փրթել ա իրան»:
Յուրիկը 3 ամսից ավել է կորցրել է խոսելու ընդունակությունը:
Մարինե Բրոյանը գանգատվում է կանազի հոգեբուժարանի բժիշկներից: Ասում է, որ նրանք վատ են վերաբերվում զինվորների հետ, գոռում են նրանց վրա, ձեռք են առնում: Մարինեին բժիշկներից մեկն ասել է.
«Ձեր երեխու կյանքը կապված է իմ ձեռքի թուղթ ու գրիչից, գնա, ուր ուզում ես բողոքի, քո բողոքը ոչ մի տեղ չի անցնի»:
Մայրը պահանջում է, որ իրեն թույլ տան հետազոտել որդուն: Նա համաձայն չի ռազմաբժշկական հանձնաժողովի եզրակացության հետ և վիճարկում է այն Երևանի վարչական դատարանում: Մարինե Բրոյանին, որը ապրում է ծայրահեղ աղքատության պայմաններում, իրավական աջակցություն է ցուցաբերել է Հելսինկյան ասամբլեայի Վանաձորի գրասենյակը:
Գրասենյակի փաստաբան Սյուզաննա Սողոմոնյանը մեզ հայտնեց, որ համապատասխան բժիշկների ներգրավմամբ ուսումնասիրվել են Յուրիկ Բրոյանի բժշկական փաստաթղթերը և հայտնաբերել են, որ ռազմաբժշկական հանձնաժողովը չի ունեցել բավարար հիմքեր Յուրիկի մտավոր հետամնացության աստիճանը որոշելու համար:
«Որոշակի հետազոտություններ կան, որոնք չեն արվել: Բողոքարկման հիմքն այն  է, որ եթե նման հետազոտություններ չեն արել, ապա չէին կարող որոշել թե արդյոք նա պիտանի է զինվորական ծառայության համար, թե ոչ», — ասում  է փաստաբանը:
Դատական գործընթացը ձգձգվում է: Հերթական նիստը նշանակված է հունվարին:
Իսկ մինչ այդ Մարինե Բրոյանը նամակներ է ուղարկում պետական ատյաններ՝ վարչապետի պաշտոնակատար Նիկոլ Փաշինյանին, ՊՆ պաշտոնակատար Դավիթ Տոնոյանին: Վերջինիս հասցեագրված նամակը Մարինե Բրոյանը առ ձեռն է հանձնել պաշտպանության նախարարության անցագրային կետի աշխատողներին: Այնտեղ կնոջը նախ երկար սպասեցրել են, հետո անցակետի ծառայողական հեռախոսով մի աշխատակից խոստացել է, որ նախարարը կզբաղվի իր խնդրով: Նախարարը չի զբաղվել: Նա առհասարակ չի զբաղվում բանակայինների խնդիրներով: Անգամ քաղաքացիների ընդունելություններ չի անցկացնում:
Մարինեին մնում է դիմել նրան լրագրողների միջոցով: Նա ուզում է զգուշացնել նախարարին, որ իր որդին չի կարող զենք կրել, շարային լինել:
«Կամ մի վնաս իրեն կտա, կամ՝ ուրիշին: Էդ ժամանակ ի՞նչ եք անելու: Դու ինձանից էսօր երեխա ես վերցրել, տարել բանակ, դու ինձ պատասխան պետք է տաս», — ասում է Բրոյան Մարինեն Տոնոյան Դավիթին:
Նա երկու անգամ սրտի կաթված է տարել: Տուն չունի: Ամուսնու ու հիվանդ որդու հետ ապրում է բարեկամների տանը, ծայրահեղ պայմաններում:
Պաշտպանության նախարարությունից Forrights.am-ին պատասխանեց մամուլի պատասխանատու Արծրուն Հովհաննիսյանը․ «Կայացվել է համապատասխան մասնագիտական որոշում։ Այսինքն, սուտ է որ նրա խնդիրները անտեսել են։ Ինչ վերաբերում է ծեծին, ապա դա հանցագործություն է, որի համար նա պետք է դիմի համապատասխան մարմինների»։
Նախորդ նյութը«Տեփանոսյանի սպանության մեղավորներին չպատժելը կարող է ենթադրել նոր զոհաբերություններ, դա պետք է բացառել մեկընդմիշտ»
Հաջորդ նյութըԴատախազությունը չի բացառում՝ հնարավոր է Մանվել Գրիգորյանի մեղադրանքը լրացվի
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.